# Les oracles de Michel de Nostredame/Tome 2/Partie 2/Section I/Centurie VII
## CENTVRIE VII
### I.

L’Arc du tresor par Achilles deceu Aux procez sceu la quadrâgulaire : Au faict Royal le cômêt sera sceu Corps veu pêdu au veu du populaire.

### II.

Par Mars ouuers Arles le donra guerre, De nuict seront les soldats estonnez : Noir, blanc à l’inde dissimulez en terre, Sous la fainte ombre traistres verrez & sonnez.

### III.

Apres de France la victoire nauale, Les Barchinons, Saillimons, les Phocens. Lierre d’or, l’enclume serré dedans la balle, Ceux de Ptolon au fraud seront consens.

### IV.

Le Duc de Langres assiegé, dedans Dole, Accompagné d’Autun & Lyonnois :
Geneue, Ausbourg, ioinct ceux de Mirandole, Passer les monts contre les Anconnois.

### V.

Vin sur la table en sera respandu, Le tiers, n’aura celle qu’il pretendoit : Deux fois du noir de Parme descendu, Perouse à Pize fera ce qu’il cuidoit.

### VI.

Naples Palerne, & toute la Sicille, Par main Barbare sera inhabitee : Corsique, Salerne & de Sardeigne l’Isle, Faim, peste guerre, fin de maux intentee.

### VII.

Sur le combat de grands cheuaux legers, On criera le grand croissant confond : De nuict tuer, morts, habits de bergers, Abismes rouges dans le fossé profond.

### VIII.

Florira, fuis, fuis le plus proche Romain, Au Fesulan sera conflict donné : Sang espandu, les plus grands prins à main, Temple ne sexe ne sera pardonné.

### IX.

Dame l’abscence de son grand capitaine, Sera priee d’amour du Vice Roy : Fainte promesse & malheureuse estreine, Entre les mains du grand Prince Baroy.

### X.

Par le grand Prince limitrophe du Mas, Preux & vaillant chef du grand exercite :
Par mer & terre de Gallots & Normans, Caspre passer Barcelone pillé isle.

### XI.

L’enfant Royal contemnera la mere, Oiel pieds blessez rude, inobeissant, Nouuelle à dame estrange & bien amere, Seront tuez des siens plus de cinq cens.

### XII.

Le grand puisnay fera fin de la guerre Aux Dieux assemble les excuses : Cahors, Moissaac iront loing de la serre, Refus Lestore, les Agenois rasez.

### XIII.

De la cité marine & tributaire La teste raze prendra la satrapie : Chasser sordide qui puis sera contraire, Par quatorze ans tiendra la tyrannie.

### XIV.

Faux exposer viendra topographie, Seront les cruches des monumens ouuertes : Pulluler secte, saincte philosophie, Pour blanches noires, & pour antiques vertes.

### XV.

Deuant cité de l’Insubre contree, Sept ans sera le siege deuant mis : Le tres-grand Roy y fera son entree, Cité puis libre hors de ses ennemis.

### XVI.

Entree profonde par la grand Royne faicte Rendra le lieu puissant inaccessible : L’armee des trois Lyons sera deffaite, Faisant dedans cas hideux & terrible.

### XVII.

Le Prince rare de pitié & clemence Viendra châger par mort grand cognoissance Par grand repos le regne trauaillié, Lors que le grand tost sera estrillé.

### XVIII.

Les assiegez couloureront leur paches, Sept iours apres feront cruelle issuë, Dans repoussez, feu, sang Sept mis à l’hache Dame captiue qu’auoir la paix tissuë.

### XIX.

Le fort Nicene ne sera combatu : Vaincu sera par rutilant métal. Son faict sera vn long temps debatu, Aux citadins estrange espouuental.

### XX.

Ambassadeurs de la Toscane langue, Auril & May Alpes & mer passee Celuy de veau exposera l’harangue, Vie Gauloise ne venant effacer.

### XXI.

Par pestilente inimitié Volsicque, Dissimulee chassera le tyran : Au pont de Sorgues se fera la traffique De mettre à mort luy & son adherant.

### XXII.

Les citoyens de Mesopotamie Ires encontre amis de Taroconne, Ieux rits, banquets, toute gent endormie Vicaire au Rosne, prins cité, ceux d’Ausone.

### XXIII.

Le Royal sceptre sera contrainct de prendre, Ce que ses predecesseurs auoyent engagé Puis que l’anneau on fera mal entendre, Lors qu’on viendra le palais saccager.

### XXIV.

L’enseuely sortira du tombeau, Fera de chaines lie le fort du pont : Empoisonné auec œufs de Barbeau, Grand de Lorraine par le Marquis du Pont.

### XXV.

Par guerre longue tout l’exercice expulser, Que pour soldats ne trouueront pecune, Lieu d’or, d’argent, cuir on viendra cuser, Gaulois ærain, siege, croissant de Lune.

### XXVI.

Fustes & galeres autour de sept nauires, Sera liuree vne mortelle guerre : Chef de Madric receura coup de vires, Deux eschapees, & cinq menees à terre.

### XXVII.

Au cainct de Vast la grand caualerie, Proche à Ferrage empeschee au bagage :
Prompt à Turin feront tel volerie, Que dans le fort rauiront leur hostage.

### XXVIII.

Le capitaine conduira grande proye, Sur la montagne des ennemis plus proche : Enuironné par feu fera telle voye, Tous eschappez, or trente mis en broche.

### XXIX.

Le grand Duc l’Albe se viendra rebeller, A ses grands peres fera le tradiment : Le grand de Guise le viendra deceler, Captif mené & dressé mouuement.

### XXX.

Le sac s’approche, feu grand sang espandu Po, grands fleuues aux bouuiers l’entreprise, De Gennes, Nice apres l’on attendu, Foussan, Turin, à Sauillan la prinse.

### XXXI.

De Languedoc, & Guienne plus de dix Mille voudront les Alpes repasser : Grands Allobroges marcher contre Brundis Aquin & Bresse les viendront recasser.

### XXXII.

Du mont Royal naistra d’vne casane, Qui caue, & compte viendra tyranniser : Dresser copie de la marche Millane, Fauene, Florence d’or & gens espuiser.

### XXXIII.

Par fraude regne forces expolier, La classe, obsesse, passages à l’espie. Deux faincts amys se viendront taillier, Esueillier hayne de long temps assoupie.

### XXXIV.

En grand regret sera la gent Gauloise, Cœur vain, leger croira temerité : Pain, sel, ne vin, eau, venin ne ceruoise, Plus grand captif, faim, froid, necessité.

### XXXV.

La grande pesche viendra plaindre, plorer, D’auoir esleu, trompez seront en l’aage Guiere avec eux ne voudra demourer, Deceu sera par ceux de son langage.

### XXXVI.

Dieu, le ciel tout le diuin verbe a l’onde, Porté par rouges sept razes à Bizance : Contre les oingt trois cens de Trebisconde Deux lois mettront & horreur, puis credence.

### XXXVII.

Dix enuoyez, chef de nef mettre à mort, D’vn aduerty en classe guerre ouuerte : Confusion chef l’vn se picque & mord, Leryn, stecades nefs, cap dedans la nerte.

### XXXVIII.

L’aisné Royal sur coursier voltigeant, Picquer viendra si rudement courir
Gueulle, lipee, pied dans l’estrein pleignant, Trainé, tiré, horriblement mourir.

### XXXIX.

Le conducteur de l’armee Françoise, Cuidant perdre le principal phalange : Par sus paué de l’auaigne & d’ardoise, Soy parfondra par Gennes gent estrange.

### XL.

Dedans tonneaux, hors oingts d’huile & gresse Seront vingt vn deuant le port fermez Au second guet par mort feront proüesse : Gaigner les portes, & du guet assommez.

### XLI.

Les os des pieds & des mains enserrez, Par bruit maison long temps inhabitee, Seront par songes concauant deterrez, Maison salubre & sans bruit habitee.

### XLII.

Deux de poison saisis nouueaux venus Dans la cuisine du grand Prince verser : Par le soüillard tous deux au faict cogneus, Prins qui cuidoit mort l’aisné vexer.
* ↑ Variante : procreés.
* ↑ Variante : ouvert.
* ↑ Variante : ne.
* ↑ Lisez : vus.
* ↑ Lisez : les Barcinons, les Saillinons, les Phocens.
* ↑ Variante : basle.
* ↑ Variante : Palerme.
* ↑ Variante : Flora.
* ↑ Ni.
* ↑ Variante : à l’absence ; c’est-à-dire : pendant l’absence.
* ↑ Variante : Mans.
* ↑ Lisez : Calpre.
* ↑ Variante : Oeil.
* ↑ Variante : excusez.
* ↑ Variante : long.
* ↑ Depuis.
* ↑ Variante : leurs paches.
* ↑ Variante : qu’avoit (qui avait).
* ↑ Le fort de Nice.
* ↑ Variante : espouvantal.
* ↑ Variante : passer.
* ↑ Lisez : Vaud.
* ↑ Variante : Tarraconne.
* ↑ Variante : lier.
* ↑ Lisez : tant.
* ↑ Variante : l’exercite épuiser.
* ↑ Construisez : au lieu d’or.
* ↑ Variante : signe croissant.
* ↑ Lisez : hors.
* ↑ Variante : d’Albe.
* ↑ Variante : debeller.
* ↑ Variante : monument.
* ↑ Variante : longs.
* ↑ Fossano, Turin, Savillano.
* ↑ Brindes, Aquino et Bresce.
* ↑ Variante : regne, forces.
* ↑ Variante : La classe obsesse.
* ↑ Variante : rallier.
* ↑ $^{et}$ Ni.
* ↑ Variante : à.
* ↑ Variante : Tresibonde.
* ↑ Lérins, Stechades.
* ↑ Variante : de mort.
* ↑ La Centurie VII s’arrête ici dans les deux éditions-princeps de Pierre & de Benoist Rigaud.